***SNEŽNA KRALJICA***
Vrag je naredil zrcalo, ki je kazalo samo grde stvari, in še te je spačilo in povečalo. Nekega dne se je raztreščilo na tisoče koščkov. Komur je drobec zašel v srce, je postal hudoben.
Na podstrešju dveh hiš v mestu sta živela deček in deklica : KAY in GERDA. Bila sta prijatelja. Poleti sta sedela pred oknoma , kjer so cvetele vrtnice, pozimi sta opazovala snežinke.
Nekega poletja je priletel Kayu drobec zrcala v oko in eden v srce. Postal je hudoben. Prišla je zima in Kay se je šel sankat. Odpeljala ga je Snežna kraljica.
Ker se Kay ni dolgo vrnil, ga je šla Gerda iskat. Reka jo je v čolnu odnesla k čarovnici. Ta je hotela imeti Gerdo pri sebi. V prelepem vrtu je posekala vse vrtnice, da bi Gerda pozabila na Kaya. Toda ostale so vrtnice na njenem klobuku. Gerda je ušla in naprej iskala Kaya. Naletela je na krokarja. Ta jo je poslal k princeski in princu. Toda princ ni bil Kay. Princ in princeska sta ji dala kočijo s konji in lepe obleke. V gozdu so kočijo napadli razbojniki. Razbojniška hči je Gerdo odpeljala s seboj. Ponoči sta ji gozdna goloba povedala, da sta videla Snežno kraljico. Kaya je odpeljala na severni pol v svoj dom. Mala razbojnica ji je dala severnega jelena in Gerda je odjahala proti severu. Na poti sta se ustavila pri dveh modrih ženah. Prva ji je povedala, da je Kay pri Snežni kraljici srečen, ker ima v srcu in v očesu košček stekla. Druga pa je povedala, da nosi Gerda s seboj najmočnejše orožje - ljubezen in skrb za Kaya. Gerda je vsa premražena prispela do straž Snežne kraljice. To so bile ogromne snežinke, ki so bile videti kot strašni vojščaki. Začela je moliti, in para iz njenih ust se je začela počasi spreminjati v prelepe angele. Ti so premagali ledene vojake. V ogromni ledeni palači je Gerda našla Kaya. Bil je črn od mraza in je ni prepoznal. Objela ga je in zajokala. Njene solze so raztopile steklo v njegovem srcu. Tudi on je zajokal in solze so splaknile steklo tudi iz očesa. Prepoznal je Gerdo in jo objel. Skupaj sta se vrnila domov in bila spet prijatelja.

***SNEŽNA KRALJICA - KVIZ***
1. Kdo je napisal Snežno kraljico?

a) Svetlana Makarovič
b) H. C. Andersen
c) Tone Pavček

2. Vrag je naredil zrcalo, ki je:

a) pokazalo stvari resnične
b) povečalo vse grdo in nekoristno
c) povečalo vse lepe stvari

3. Kako je ime dečku in deklici iz pravljice ?

a) Kay in Greta
b) Kay in Gerda
c) Tom in Gerda

4. Pred njunimi okni so cvetele rože. Katere?

a) azaleje
b) pelargonije
c) vrtnice

5. Kam sta Kayu priletela koščka razbitega stekla?

a) v oko in v srce
b) v usta in oko
c) v nos in srce

6. Kakšen je postal Kay ?

a) prijazen
b) žalosten
c) hudoben

7. Kam je Kaya odpeljala Snežna kraljica?

a) v Afriko
b) na severni pol
c) na južni pol

8. Kakšna je bila Snežna kraljica ?

a) lepa, pametna, toda hladna kot led
b) prijazna in ljubezniva, toda grda
c) podobna Gerdi

9. Kam je reka pripeljala Gerdo, ko je iskala Kaya ?

a) na drugo stran zemlje
b) k čarovnici
c) domov

10. Ko je Gerda zapustila čarovnico, je naletela na :

a) goloba
b) sovo
c) krokarja

11. Kdo je dal Gerdi kočijo, konja in oblačila ?

a) princeska in princ
b) kralj
c) krokar

12. Kaj se je zgodilo s kočijo?

a) napadli so jo razbojniki
b) padla je v prepad
c) nič

13. Kdo je Gerdi povedal, kaj se je zgodilo s Kayem ?

a) gozdna goloba
b) razbojniška hči
c) severni jelen

14. Katera žival je ponesla Gerdo proti Laponski in Finski ?

a) konj
b) osel
c) severni jelen

15. Kdo je stražil palačo Snežne kraljice ?

a) vojaki v železnih oklepih
b) dva zmaja
c) velikanske snežinke

16. Iz česa so nastali svetleči angeli, ki so premagali stražarje ?

a) iz Gerdine sape
b) iz snežink
c) zrastli so iz tal

17. Zakaj Kay ni spoznal Gerde in je ležal ves mrzel, tih in negiben na tleh ledene palače?

a) ker je bil mrtev
b) ker je bil slep
c) ker je imel v očesu in v srcu še vedno košček stekla

18. Kaj je spravilo drobce zrcala iz Kayevega očesa in srca ?

a) molitev
b) stresanje
c) solze ljubezni

19. Kako se pravljica konča ?

a) Gerda in Kay se skupaj vrneta domov
b) Ostaneta pri Snežni kraljici
c) gresta vsak po svoji poti